Kursell

**Kursell** oli baltisaksa aadlisuguvõsa.

Aadlisuguvõsa esiisa on teadmata. Aastast 1442 on teada Georg (Jörg, Jürgen) von Kursell, kes oli Kuramaal Saksa ordu vasall ja lääniisand. Kuramaalt liikusid suguvõsa liikmed Liivimaale, Eestimaale ja Saaremaale.

Suguvõsa kanti 1746. aastal  Eestimaa rüütelkonna aadlimatriklisse ja 1878. aastal Saaremaa rüütelkonna aadlimatriklisse.

Suguvõsale kuulusid eri aegadel Eesti alal Haeska, Sinalepa, Erra, Tõstamaa mõis.

## Suguvõsa liikmeid
*Jürgen Kursell (surn. 1539) 1545−1549, Tartu stifti foogt, mõisaomanik
*Reinhold Kursell (suri pärast 1552), Tartu toomhärra
*Jürgen Kursell (suri 1558), Tartu stiftifoogt, Sõmerpalu, Kärgula, Rõuge ja Nursi mõisaomanik
*Klaus Kursell (hukatud 1570 Tallinnas), Rootsi sõjaväelane (väliooberst)
*Christopher Kursell (surnud 1577 Võnnu), Saare-Lääne toomhärra, kuningas Magnuse õuejunkur 
*Jost Kursell (1575–1606), Rootsi Örebro ja Nerike asehaldur
*Wolter Kursell (surn. 1604), Haapsalu asehaldur, Sõmerpalu mõisa ja Sõmerpalu linnusevaldaja, Haeska mõisnik
*Hinrick/Heinrich von Kursell (surn. 1608), Haapsalu asehaldur (1603), Jägala, Mäemõisa, Parila,  Sinalepa mõisnik, 
*Heinrich Christopher von Kursell (1650–1679), Ridala kihelkonna Parila mõisnik
*Christopher von Kursell (surn. 1656 Riia), Rootsi sõjaväelane (rittmeister), Sinalepa, Parila mõisnik

### Ehmja suguvõsaliin
*A Christopher Heinrich von Kursell (surn. 1697), Rootsi sõjaväelane (ooberstleitnant),  Martna kihelkonna Ehmja mõisnik.
**B1 Christopher Engelbrecht von Kursell (1685–1756), Rootsi sõjaväelane (kapten), 1737–1740 oli ta Eestimaa rüütelkonna peamees ja hiljem Eestimaa maanõunik ja Eestimaa konsistooriumi president, Ehmja, Väike-Rõude ja Kurevere mõisnik. Suguvõsa Ehmja (saksa k. *Haus Echmes*) liin.
***C1 *Christoph* Heinrich *von Kursell* (1722–1795 Haapsalu), sõjaväelane, Preisi leitnant, Venemaa keisririigi  sõjaväelane (kindralleitnant), Seliküla ja Ohtu mõisnik, Haanja riigimõisa rentnik
****D1 Christoph Reinhold von Kursell (sünd. 1775), Venemaa keisririigi sõjaväelane (major), Hardu mõisnik
*****E Konstantin von Kursell (1806–1880), Venemaa keisririigi sõjaväelane (kindralleitnant)
******F1 Paul Johann Alexander von Kursell (1839–1915), Venemaa keisririigi sõjaväelane (polkovnik)
******G Konstantin Moritz von Kursell (1840–1885), Venemaa keisririigi sõjaväelane (alampolkovnik)
******F2 *Woldemar* Jacob von Kursell (1849–1915), Venemaa keisririigi aktsiisiametnik
*******G *Otto*  Konstantin Gottlieb *von Kursell* (1884–1967), baltisaksa kunstnik, Saksamaa Riigipäeva liige, Berliini riikliku kujutavate kunstide kooli direktor, Orduasutajate Liidu ja Balti Vendluse liikumise aktivist
****D2 Moritz Gustav von Kursell (1776 – pärast 1834), Venemaa keisririigi sõjaväelane (major), Leedi mõis ja Mõisamaa mõisnik
***C2 Berend Johann von Kursell (u. 1727 – 1759), sõjaväelane (kapten), Koila, Kurevere, Väike-Rõude mõisnik, meeskohtunik
***C3 Moritz Engelbrecht von Kursell (1744–1799), Eestimaa rüütelkonna kantselei majandussekretär, Eestimaa rüütelkonna peamees ja Eestimaa kubermangu aadlimarssal, Esna mõisnik
**B2 Heinrich Adolf von Kursell (1693–1758) (de), Preisi sõjaväelane (kindralmajor). Preisi suguvõsaliin. Preisi sõjaväelase kindralleitnant Karl Heinrich Adolf von Kursseli (de) (1780–1853) vanaisa.

### Sinalepa suguvõsaliin

*A Johann Friedrich von Kursell (1678–1758), Hollandi sõjaväelane (oberst), Eestimaa rüütelkonna maanõunik, Ridala kihelkonna Sinalepa mõisnik.  Suguvõsa Sinalepa (saksa k. *Haus Sinnalep*) liin
**B Johann Friedrich von Kursell (1726–1813), Eestimaa rüütelkonna maanõunik, Sinalepa mõisnik
***C1 Heinrich Wilhelm Friedrich von Kursell (1760–1806), Venemaa keisririigi sõjaväelane, Sargvere mõisnik, Kolu, Vatla ja Kiska mõisa pandihärra
****D1 Magnus Heinrich von Kursell (1785–1842), Venemaa keisririigi sõjaväelane (leitnant)
****D2 Alexander Christoph von Kursell (1801–1857), Venemaa keisririigi sõjaväelane ulaanipolgu komandör (kindralmajor)
*****E1  Alexander Andreas von Kursell (1854–1918), Erra mõisnik
*****E2 Johann (Iwo) Heinrich Christoph von Kursell (1856–1893), Pöide kihelkonna Kingli mõisnik
***C2 Otto Gotthard Ferdinand von Kursell (1763–1825), Ridala kihelkonna Sinalepa mõisnik
****D1 Otto Friedrich Wilhelm von Kursell (1805–1885), Venemaa keisririigi sõjaväelane (kaardiväe staabikapten), Läänemaa kreisisaadik, Sinalepa mõisnik
*****E Otto Karl Heinrich von Kursell (1845–1912), Läänemaa kreisisaadik, Sinalepa mõisnik
****D2 Christopher August von Kursell (1807–1879), Koigi mõisnik
*****E Oskar Johann Otto von Kursell (1840–1907), Järvamaa kreisisaadik ja Koigi mõisnik

## Viited

## Kirjandus
**Genealogisches Handbuch der baltischen Ritterschaften*. Teil: Estland. Bd I. Görlitz: Verlag E. U. Starke, 1930. Lk 115-131 https://personen.digitale-sammlungen.de//baltlex/Blatt_bsb00000600,00132.html?prozent==.
**Jahrbuch des Deutschen Adels*. Dritter Band. Berlin: Verlag von W. T. Bruer, 1899. Lk 195-198 https://viewer.rusneb.ru/ru/rsl01004431111?page=211&rotate=0&theme=white.
*Essen, Nicolai von: Genealogisches Handbuch der Oeselschen Ritterschaft, Tartu 1935, -526 

## Välislingid
*Kurselli aadlivapp saidil Aadlivapid Ajalooarhiivis